Tavoitteet 8. luokka

ohjata oppilasta syventämään tietojaan opiskeltavasta uskonnosta ja sen vaikutuksista

ohjata oppilasta tuntemaan eri kirkkokuntien ja katsomusten tapoja ja symboleita sekä tunnistamaan uskonnollisia aiheita mediassa, maailmanpolitiikassa, taiteessa ja populaarikulttuurissa

auttaa oppilasta pohtimaan uskontojen ja katsomusten maailmanlaajuista merkitystä ihmisten valintojen perusteina ja ohjaajina

ohjata oppilasta pohtimaan ihmisyyteen kuuluvia elämänkysymyksiä, ajankohtaisia eettisiä kysymyksiä ja omien arvojen suhdetta niihin

rohkaista oppilasta kohtaamaan erilaisia ihmisiä nyt ja tulevaisuudessa (ei vaikuta arvosanan muodostamiseen)

**UO Sisällöt**

*S1 Suhde omaan uskontoon*
(Myös S2 Uskontojen maailma: Erityisesti juutalaisuus, islam ja roomalaiskatolinen kirkko sekä S3 Hyvä elämä: Käsitteinä erityisesti uskonnonvapaus, teokratia, valtiokirkko, kansankirkko)

-Kristinuskon historia.
-Tarkastellaan kristinuskon syntyä ja erityisesti sen suhdetta juutalaisuuteen ja islamiin kristinuskon alkuaikoina. Tarkastellaan itäisten uskontojen, perinteiden ja kulttuurien vaikutusta bysanttilaiseen kristillisyyteen.
-Tarkastellaan kristinuskon leviämistä Aasiaan, Afrikkaan, itäiseen ja läntiseen Eurooppaan ja kirkon jakaantumista; vertaillaan idän ja lännen luostariperinteitä. Tarkastellaan luostariperinteen merkitystä itäisen kristinuskon leviämisessä.
-Tutustutaan ortodoksisten paikalliskirkkojen historiaan ja nykyisyyteen, erityisesti Venäjän kirkkoon sekä vanhoihin patriarkaatteihin (Konstantinopoli, Jerusalem, Antiokia, Aleksandria). Otetaan erityisesti huomioon ortodoksisten kirkkojen nykytilanne islamilaisissa maissa. Huomioidaan kirkkojen suhde valtiovaltaan historiassa ja nykypäivänä.
-Tarkastellaan Suomen ortodoksisen kirkon vaiheita pääpiirteittäin.
-Tarkastellaan Rooman patriarkaatin kehitystä Vatikaanin toisen konsiilin jälkeen huomioiden erityisesti roomalaiskatolisen kirkon suhde ortodoksiseen kirkkoon. Tutustutaan pääpiirteittäin suurimpiin protestanttisiin kirkkoihin.